**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XVII****Број 31** | **Прокупље****25. Август****2025.године** | **Лист излази према потреби**Годишња претплата: 1.000 дин.Цена овог броја износи: 40 дин.Рок за рекламацију: 10 дана |

1

 На основу члана 77. став 3. Закона о основама система образовања и васпитања („Службени гласник РС“, бр. 88/2017, 27/2018-други закон, 10/2019, 27/2018-други закон, 6/2020, 129/2021 и 92/2023), члана 5. став 7.тачка 4. Правилника о додатној образовној, здравственој и социјалној подршци детету, ученику и одраслом („Службени гласник РС“ број 80/2018), члана 27. и члана 45. Одлуке о организацији Градске управе града Прокупља (,,Службени лист града Прокупља“ број 57/2022), а у вези Споразума о образовању заједничке интерресорне комисије за процену потреба детета, ученика и одраслог за додатном образовном, здравственом и социјалном подршком за територију града Прокупља, територију општине Блаце и територију општине Житорађа, од 29.03.2023.године, а на основу предлога ОШ „9.октобар“-Прокупље број:393 од 22.08.2025.године, за именовање сталног члана интерресорне комисије, из реда психолога, начелник Градске управе, доноси

 **РЕШЕЊЕ О ИЗМЕНИ РЕШЕЊА**

 **О ОБРАЗОВАЊУ ЗАЈЕДНИЧКЕ ИНТЕРРЕСОРНЕ КОМИСИЈЕ ЗА ПРОЦЕНУ ПОТРЕБА ДЕТЕТА, УЧЕНИКА И ОДРАСЛОГ ЗА ДОДАТНОМ ОБРАЗОВНОМ, ЗДРАВСТВЕНОМ И СОЦИЈАЛНОМ ПОДРШКОМ ЗА ТЕРИТОРИЈУ ГРАДА ПРОКУПЉА, ТЕРИТОРИЈУ ОПШТИНЕ БЛАЦЕ И ТЕРИТОРИЈУ ОПШТИНЕ ЖИТОРАЂА**

1.У Решењу о образовању заједничке Интерресорне комисије за процену потреба детета, ученика и одраслог за додатном образовном, здравственом и социјалном подршком за територију града Прокупља, територију општине Блаце и територију општине Житорађа ( ,,Службени лист града Прокупља“ бр.19/2023, 6/2025 и 18/2025), тачка 5. подтачка 2) мења се и гласи:

5. За сталне чланове Комисије именују се:

 „ 2) Драгана Гајић, члан, представник образовно-васпитног система,

2. У осталом делу Решење о образовању заједничке Интерресорне комисије за процену потерба детета, ученика и одраслог за додатном образовном, здравственом и социјалном подршком за територију града Прокупља, територију општине Блаце и територију општине Житорађа (,,Службени лист града Прокупља бр.19/2023, 6/2025 и 18/2025) остаје непромењено.

3.Ово решење ступа на снагу наредног дана од дана објављивања у Службеном листу града Прокупља.

 О Б Р А З Л О Ж Е Њ Е:

Разлог за измену Решења о образовању заједничке интерресорне комисије за процену потреба детета, ученика и одраслог за додатном образовном, здравственом и социјалном подршком за територију града Прокупља, територију општине Блаце и територију општине Житорађа (,,Службени лист града Прокупља“ бр.19/2023, 6/2025 и 18/2025), садржан је у члану 5.став.7.тачка 4. Правилника о додатној образовној, здравственој и социјалној подршци, детету, ученику и одраслом („Службени гласник РС“ бр.80/18), којим је прописано да се Стални члан Комисије разрешава дужности пре истека рока на који је именован у случају ако му престане радни однос у установи у којој ради.

Како је Гордани Пантовић, досадашњем члану, представнику образовно-васпитног система, престао радни однос у Техничкој школи “15.мај“ у Прокупљу, дана 23.08.2025.године, због одласка у пензију, сходно члану 5.став. 7.тачка 4. Правилника, разрешава се дужности пре истека рока на који је именован.

Градска управа града Прокупља се дописом бр.560-сл/2025-01 од 19.08.2025.године, обратила ОШ „9.октобар“ у Прокупљу, захтевом за доставу предлога за именовање сталног члана Заједничке интерресорне комисије за процену потреба детета, ученика и одраслог за додатном образовном, здравственом и социјалном подршком за територију града Прокупља, територију општине Блаце и територију општине Житорађа.

ОШ „9. октобар“-Прокупље је дана 22.08.2025.године под бр.393 доставила Градској управи града Прокупља, предлог, којим је за сталног члана Интерресорне комисије, представника образовно-васпитног система одговарајућег профила, предложена Драгана Гајић, дипл.психолог, запослена у ОШ „9.октобар“ у Прокупљу, на неодређено време на пословима стручног сарадника-психолога.

Сходно наведеном, одлучено је као у диспозитиву овог решења.

Број:560-94/2025-01

У Прокупљу, дана 25.08.2025.године

 ГРАДСКА УПРАВА ГРАДА ПРОКУПЉА

 Начелник Градске управе

 Милана Павловски с.р.

***С а д р ж а ј***

***1.Решење о измени решења о образовању заједничке интерресорне комисије за процену потребе детета, ученика и одраслог за додатном образовном, здравственом и социјалном подршком за територију града Прокупља, територију општине Блаце и територију општине Житорађа.........1-3***



 Издавач**:** *Скупштина града Прокупља*

 **Лист уредио** *Ивана Обрадовић*

**Главни и одговорни уредник:** *секретар Скупштине града Прокупља Тања Ђорђевић*